เป็นตุ่มแข็งๆ เม็ดเล็กๆไม่ใช่สิว ไม่เจ็บ ไม่คัน เป็นตุ่ม อยู่ใต้ผิวหนัง ไม่แน่ใจว่าเป็นกรรมพันธุ์หรือไม่ เพราะพ่อก็มีคล้าย ๆ กัน แต่ของเขาจะใหญ่มาก เคยทานยาแก้อักเสบผิวหนังไป แต่ไม่ดีขึ้นเลย ไม่แน่ใจว่าถ้าจะผ่าออก ต้องไปที่คลินิกอะไรหรอครับ
สวัสดีค่ะ อาการเป็นตุ่มแข็งๆ เล็กๆ ไม่เจ็บ ไม่คันอยู่ใต้ผิวหนังตรงติ่งหู อาจจะเกิดจากก้อนกระดูกที่งอกออกมา ก้อนจากเนื้องอกในชั้นไขมันหรือชั้นกล้ามเนื้อ หรือโครงสร้างอื่นๆของเนื้อเยื่อใต้ชั้นผิวหนัง ถุงน้ำของชั้นผิวหนังหรือใต้ผิวหนังการให้ได้การวินิจฉัยที่แน่ชัดมากขึ้นกรณีเป็นก้อนหรือตุ่ม จำเป็นต้องตรวจร่างกายจริงร่วมด้วย และบางครั้งการตัดออกจะเป็นทั้งการรักษาและการทำให้ได้การวินิจฉัยที่แน่ชัดไปในเวลาเดียวกันแนะนำว่าถ้าไม่สบายใจ ตุ่มเป็นมานานไม่หายไปเอง สามารถไปพบแพทย์เพื่อตรวจประเมินอาจเป็นแพทย์ผิวหนังหรือศัลยแพทย์ การผ่าตัดแนะนำการทำในรพ.หรือสถานพยาบาลที่ได้รับการรับรองเพราะมีโอกาสการเสียเลือด การติดเชื้อที่ควรจะต้องให้ความสำคัญกับความสะอาดและความพร้อมของเครื่องมือในการทำค่ะ